ddrg/super_eurlex huggingface dataset:
(5)

V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja. Ker ta sklep nadgrajuje schengenski pravni red, se Danska v skladu s členom 4 navedenega protokola v šestih mesecih od dne, ko Svet sprejme ta sklep, odloči, ali ga bo prenesla v svoje nacionalno pravo.
(1)

Nenavadno toplo in suho podnebje je leta 2018 na Švedskem povzročilo pomanjkanje talne vode, kar je poškodovalo in oslabilo vegetacijo, to pa je privedlo do nižjih donosov in slabše kakovosti semena.
(3)

Izvedbeni sklep 2013/677/EU je bil spremenjen z Izvedbenim sklepom Sveta (EU) 2017/319 (4), s katerim se je Luksemburgu dovolilo, da davčne zavezance, katerih letni promet ne presega 30 000 EUR, oprosti plačila DDV. To dovoljenje velja do 31. decembra 2019 ali do začetka veljavnosti direktive o spremembi členov 281 do 294 Direktive 2006/112/ES glede posebne ureditve za mala podjetja, pri čemer se upošteva zgodnejši datum. Taka direktiva še ni bila sprejeta.
(10)

Komisija je na podlagi pooblastila, podeljenega s Sklepom (EU) 2017/2242, začela pogajanja z državami članicami Mednarodne organizacije za sladkor in predstavila predloge za spremembo člena 25 Mednarodnega sporazuma o sladkorju. Mednarodni svet za sladkor se je 19. julija 2019 odločil, da pred svojim zasedanjem novembra 2019 začne pogajanja za delni pregled Mednarodnega sporazuma o sladkorju pod vodstvom Konference Združenih narodov za trgovino in razvoj (UNCTAD). Na podlagi zahtev več držav članic Mednarodne organizacije za sladkor je Mednarodni svet za sladkor sklenil, da poleg spremembe člena 25 Mednarodnega sporazuma o sladkorju pregleda tudi druge dele Mednarodnega sporazuma o sladkorju, in sicer tiste, ki se nanašajo na cilje in delovni program Mednarodne organizacije za sladkor. V skladu s sklepom Mednarodnega sveta za sladkor se pogajanja zaključijo najpozneje 31. decembra 2021.
1.

EN 71-7:2014+A2:2018 Varnost igrač – 7. del: Prstne barve – Zahteve in preskusne metode Opomba: Za dovoljeni konzervans klimbazol (vnos 22 v preglednici B.1 Priloge B k temu standardu) domneva o skladnosti velja do največje dovoljene koncentracije 0,2 % (ne 0,5 %). To temelji na dokumentu „ADDENDUM to the Opinion on Climbazole (P64) ref. SCCS/1506/13“ (DODATEK k Mnenju o klimbazolu (P64) sklic SCCS/1506/13) Znanstvenega odbora za varstvo potrošnikov (ZOVP), ki je bil sprejet po tem, ko je CEN objavil standard. https://ec.europa.eu/health/sites/health/files/scientific_committees/consumer_safety/docs/sccs_o_212.pdf
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. José Ignacio CENICEROS GONZÁLEZ je 18. septembra 2015 s Sklepom Sveta (EU) 2015/1571 (4) kot član zamenjal Pedra SANZA ALONSA. Begoña MARTÍNEZ ARREGUI je 1. oktobra 2015 s Sklepom Sveta (EU) 2015/1774 (5) kot nadomestna članica zamenjala Emilia DEL RÍA SANZA.
(3)

Portugalska meni, da je raven goljufij in davčnih utaj v gozdarskem sektorju na Portugalskem izjemno visoka. Razlog za to je dejstvo, da v tem sektorju prevladuje veliko število malih proizvajalcev in pridelovalcev, ki prodajajo surovine naprej predelovalnim družbam, ne da bi prijavili in plačali DDV za navedeno prodajo. Zaradi narave trga in zadevnih podjetij je prišlo do goljufije na področju DDV, ki je portugalski davčni organi kljub okrepljenemu nadzoru in že sprejetim ukrepom niso uspeli preprečiti. Za boj proti takšnim davčnim utajam namerava Portugalska uvesti mehanizem obrnjene davčne obveznosti za dobavo plute, lesa, borovih storžev in neoluščenih pinjol. To bi odgovornost za plačilo DDV preneslo na majhno število zlahka opredeljivih predelovalnih družb. Po mnenju Portugalske bi to odpravilo tovrstno goljufijo na področju DDV in preprečilo posledične izgube prihodka iz DDV.
(1)

Odločba Komisije 2009/821/ES (4) določa seznam mejnih kontrolnih točk, odobrenih v skladu z direktivama 91/496/EGS in 97/78/ES, ter seznam glavnih, regionalnih in območnih uradov v celovitem računalniškem veterinarskem sistemu (Traces). Navedena seznama sta v Prilogi I in Prilogi II k navedeni odločbi.
(2)

Za obdobje do 31. oktobra 2024 bi morala biti imenovana nova Komisija, ki jo sestavlja po en državljan vsake države članice, vključno z njenim predsednikom in visokim predstavnikom Unije za zunanje zadeve in varnostno politiko.
(1)

Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020. Klaus MATTHIESEN je 25. maja 2016 s Sklepom Sveta (EU, Euratom) 2016/848 (3) kot član zamenjal Mikkela DALSGAARDA. Thomas HOELGAARD je 20. marca 2018 s Sklepom Sveta (EU, Euratom) 2018/488 (4) kot član zamenjal Klausa MATTHIESENA.
(8)

Da bi okrepili videz neodvisnosti bonitetnih agencij v razmerju do ocenjevanih subjektov, Uredba (EU) št. 462/2013 v členu 6(4) ter členih 6a in 6b Uredbe (ES) št. 1060/2009 pravila o nasprotjih interesov razširja na tista nasprotja interesov, ki jih povzročijo delničarji ali družbeniki na pomembnih položajih v bonitetni agenciji. Brazilski pravni in nadzorni okvir od bonitetne agencije zahteva, da vzpostavi ustrezne in učinkovite organizacijske in upravne postopke za preprečevanje, odkrivanje, odpravljanje, popravljanje in razkrivanje vseh nasprotij interesov. Vendar brazilski pravni in nadzorni okvir ne zahteva izrecno, da morajo bonitetne agencije upoštevati nasprotja interesov v zvezi z delničarji. Zato se bonitetni agenciji izdaja bonitetne ocene za subjekt ne prepoveduje, če ima član upravnega odbora bonitetne agencije ali delničar, ki ima več kot 10 % delnic ali glasovalnih pravic bonitetne agencije, več kot 10 % delnic v ocenjevanem subjektu. Prav tako posamezniku ali subjektu, ki ima več kot 5 % delnic ali glasovalnih pravic v bonitetni agenciji, ni prepovedano opravljanje posvetovalnih ali svetovalnih storitev za ocenjevani subjekt navedene bonitetne agencije.
odstavek 5 se nadomesti z naslednjim:

„5. Če to zahteva poslanec, Parlament izjemoma v njegovem imenu nakaže neto plačo neposredno pomočnikom, s katerimi je poslanec sklenil pogodbo o zaposlitvi. Plačilni zastopnik nemudoma posreduje pristojni službi podatke o višini socialnih prispevkov in davkov in pripravi plačilne liste.“;
(2)

oddelek 3.2 se nadomesti z naslednjim: „3.2 Dodatne zahteve za kombinirane teste za antigen HIV in protitelesa proti HIV ter za antigen HCV in protitelesa proti HCV 3.2.1 Kombinirani testi za antigen HIV in protitelesa proti HIV, ki so namenjeni odkrivanju antigena HIV-1 p24 in protiteles proti HIV-1/2, izpolnjujejo zahteve v zvezi z občutljivostjo in specifičnostjo iz tabel 1 in 5. 3.2.2 Kombinirani testi za antigen virusa hepatitisa C (HCV) in protitelesa proti HCV, ki so namenjeni odkrivanju antigena HCV in protiteles proti HCV, izpolnjujejo zahteve v zvezi z občutljivostjo in specifičnostjo iz tabel 1 in 5. Serokonverzijski vzorci HCV za vrednotenje kombiniranih testov za antigen HCV in protitelesa proti HCV se začnejo z enim ali več negativnimi pregledi krvi, zajemajo pa vzorce z znaki zgodnje okužbe s HCV (jedrni antigen HCV in/ali za RNK HCV pozitiven, vendar za protitelesa proti HCV negativen vzorec). Kombinirani testi za antigen HCV in protitelesa proti HCV kažejo povečano občutljivost pri zgodnji okužbi s HCV v primerjavi s testi samo za protitelesa proti HCV.“;
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Maria Luisa de MIGUEL ANASAGASTI je 16. decembra 2015 s Sklepom Sveta (EU) 2015/2397 (4) kot nadomestna članica zamenjala Javierja GONZALEZA ORTIZA.
(3)

Z dopisom z dne 1. avgusta 2018 sta družba Bayer CropScience N.V. s sedežem v Belgiji in družba Bayer CropScience LP s sedežem v Združenih državah zahtevali, da Komisija svoje pravice in obveznosti, ki se nanašajo na vse njune odobritve in nerešene vloge za gensko spremenjene proizvode, prenese na družbo BASF Agricultural Solutions Seed US LLC s sedežem v Združenih državah. Družba BASF Agricultural Solutions Seed US LLC je z dopisom z dne 19. oktobra 2018 potrdila, da se strinja s tem prenosom in pooblašča družbo BASF SE s sedežem v Nemčiji, da deluje kot njen predstavnik v Uniji.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Anna LJUNGDELL je 20. julija 2015 s Sklepom Sveta (EU) 2015/1203 (4) kot članica zamenjala Lotto HÅKANSSON HARJU. Camilla JANSON je 22. maja 2017 s Sklepom Sveta (EU) 2017/884 (5) kot članica zamenjala Anno LJUNGDELL.
(4)

Skupina strokovnjakov še vedno predstavlja najprimernejši mehanizem za nadaljnji razvoj meddržavnega strokovnega znanja in izkušenj na področju zdravstvenih sistemov, ki lahko prispevajo k politikam na nacionalni ravni in ravni Unije ter zagotavljajo nasvete in s tem prispevajo k učinkovitim, dostopnim in odpornim zdravstvenim sistemom.
(6)

Združeno kraljestvo je 5. aprila 2019 še enkrat zaprosilo Evropski svet za podaljšanje obdobja iz člena 50(3) PEU. Evropski svet je 11. aprila 2019 s Sklepom (EU) 2019/584 (4) v dogovoru z Združenim kraljestvom sklenil to obdobje nadalje podaljšati do 31. oktobra 2019. Evropski svet je opozoril, da na podlagi člena 50(3) PEU Sporazum o izstopu lahko začne veljati prej, če bi obe pogodbenici svoje postopke ratifikacije zaključili pred 31. oktobrom 2019. V tem primeru bi do izstopa moralo priti prvega dne meseca, ki sledi dokončanju postopkov ratifikacije, ali 1. novembra 2019, kar koli nastopi prej. Poleg tega bo navedeni sklep, kot je navedeno v drugem odstavku člena 2 navedenega sklepa, prenehal veljati 31. maja 2019, če Združeno kraljestvo ne bi izvedlo volitev v Evropski parlament v skladu z veljavnim pravom Unije in ne bi ratificiralo sporazuma o izstopu do 22. maja 2019.
(2)

Svet je 20. novembra 2017 sprejel Sklep (SZVP) 2017/2161 (2) o podaljšanju mandata EUAM Ukraine do 31. maja 2019 in za to obdobje določil tudi referenčni finančni znesek. 18. decembra 2017 je bil ta referenčni znesek povečan s Sklepom Sveta (SZVP) 2017/2371 (3).
(1)

Direktiva 96/23/ES določa ukrepe za spremljanje snovi in skupin ostankov snovi, ki so navedene v Prilogi I k Direktivi. Člen 29 navedene direktive zahteva, da tretje države, iz katerih se državam članicam dovoli uvoz živali in živalskih proizvodov, ki jih zajema navedena direktiva, predložijo načrte spremljanja ostankov, ki zagotavlja potrebna jamstva (v nadaljnjem besedilu: načrti). Navedeni načrti bi morali zajemati vsaj skupine ostankov in snovi iz Priloge I k navedeni direktivi.
(9)

Evropski svet je na zasedanju v Københavnu 12. in 13. decembra 2002 sprejel izjavo, v skladu s katero se ureditev „Berlin plus“ uporablja in izvaja le za tiste države članice Unije, ki so tudi članice zveze NATO ali pogodbenice „Partnerstva za mir“ in so v ta namen sklenile dvostranske sporazume o varnosti z zvezo NATO –
(9)

Odstopanja se običajno odobrijo za omejeno obdobje, da se lahko oceni, ali so posebni ukrepi ustrezni in učinkoviti. Odstopanja dajejo državam članicam čas, da do izteka posebnih ukrepov uvedejo druge običajne ukrepe za odpravo določenega problema, tako da postane podaljšanje odstopanja nepotrebno. Odstopanja, ki dovoljujejo uporabo mehanizma obrnjene davčne obveznosti, se odobrijo zgolj izjemoma za določena področja, kjer se goljufije pojavijo in pomenijo sredstvo v skrajni sili. Litva bi zato morala uvesti druge običajne ukrepe za boj proti goljufijam na področju DDV in za njihovo preprečevanje v zvezi s trgovino trdih diskov do izteka posebnega ukrepa, zato bi moralo postati odstopanje od člena 193 Direktive 2006/112/ES v zvezi s takšno dobavo nepotrebno.
(1)

Svet je 26. januarja 2015, 5. februarja 2015 in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020. Piero FASSINO je bil 12. septembra 2016 s Sklepom Sveta (EU) 2016/1670 (4) ponovno imenovan za člana.
(5)

Svet je preveril, da so pristojni organi iz člena 1(4) Skupnega stališča 2001/931/SZVP sprejeli odločitve v zvezi z vsemi osebami, skupinami in subjekti s seznama, v katerih so ugotovili, da so bili ti vpleteni v teroristična dejanja v smislu člena 1(2) in (3) Skupnega stališča 2001/931/SZVP. Svet je tudi sklenil, da bi morali za osebe, skupine in subjekte, za katere se uporabljajo členi 2, 3 in 4 Skupnega stališča 2001/931/SZVP, še naprej veljati posebni omejevalni ukrepi iz navedenega skupnega stališča.
Popravek Izvedbenega sklepa Komisije (EU) 2019/235 z dne 24. januarja 2019 o spremembi Odločbe 2008/411/ES glede posodobitve ustreznih tehničnih pogojev za frekvenčni pas 3 400–3 800 MHz

( Uradni list Evropske unije L 37 z dne 8. februarja 2019 )

Stran 138, Priloga, oddelek A „Opredelitev pojmov“, peti odstavek:

besedilo:

se glasi:

Stran 139, oddelek C „Tehnični pogoji za bazne postaje – maska robov spektralnega bloka“, peti odstavek:

besedilo:

„V tabelah 3, 4 in 7 so omejitve moči opredeljene glede na fiksno zgornjo mejo z enačbo Min(PMax – A, B), ki določa nižjo (ali strožjo) vrednost od dveh vrednosti: (1) (PMax A), kar izraža največjo nosilno moč PMax , zmanjšano za relativni odmik A, in (2) vrednost fiksne zgornje meje B.“
(4)

Po preučitvi vseh možnosti za prerazporeditev sredstev v okviru zgornje meje za odhodke v razdelku 4 (Evropa v svetu) kaže, da je treba za financiranje Evropskega sklada za trajnostni razvoj (EFSD) sredstva, ki so v ta namen na voljo v splošnem proračunu Unije za proračunsko leto 2017, dopolniti s sredstvi instrumenta prilagodljivosti nad zgornjo mejo razdelka 4, in sicer v znesku 275 000 000 EUR. Ta znesek vključuje zneske Solidarnostnega sklada Evropske unije in Evropskega sklada za prilagoditev globalizaciji, ki so zapadli v preteklih letih in so na razpolago v okviru instrumenta prilagodljivosti, v skladu z drugim pododstavkom člena 11(1) Uredbe (EU, Euratom) št. 1311/2013.
SKLEP SVETA (EU) 2018/1714

z dne 6. novembra 2018

o stališču, ki se v imenu Evropske unije zavzame v Skupnem odboru, ustanovljenem z Okvirnim sporazumom o odnosih in sodelovanju med Evropsko unijo in njenimi državami članicami na eni strani ter Avstralijo na drugi strani, o sprejetju poslovnika Skupnega odbora ter sprejetju mandata pododborov in delovnih skupin

SVET EVROPSKE UNIJE JE –

ob upoštevanju Pogodbe o delovanju Evropske unije ter zlasti člena 212(1) v povezavi s členom 218(9) Pogodbe,

ob upoštevanju predloga Evropske komisije,

ob upoštevanju naslednjega:

(1) Okvirni sporazum med Evropsko unijo in njenimi državami članicami na eni strani ter Avstralijo na drugi strani (1) (v nadaljnjem besedilu: Sporazum) je bil podpisan 7. avgusta 2017 v Manili, delno pa se začasno uporablja od 4. oktobra 2018.

(2) Člen 56(1) Sporazuma ustanavlja Skupni odbor, katerega naloge med drugim vključujejo spodbujanje učinkovitega izvajanja Sporazuma.

(3) Člen 56(4) Sporazuma določa, da Skupni odbor sprejme svoj poslovnik ter da lahko ustanovi pododbore in delovne skupine za obravnavo določenih vprašanj.

(4) Da se zagotovi učinkovito izvajanje Sporazuma, bi bilo treba poslovnik Skupnega odbora in mandat pododborov in delovnih skupin sprejeti čim prej.

(5) Stališče Unije v okviru Skupnega odbora o sprejetju poslovnika Skupnega odbora ter sprejetju mandata pododborov in delovnih skupin bi zato moralo temeljiti na priloženih osnutkih sklepov Skupnega odbora –

SPREJEL NASLEDNJI SKLEP:

Člen 1 Stališče, ki se v imenu Unije zavzame na prvi seji Skupnega odbora, ki je ustanovljen v skladu s členom 56 Okvirnega sporazuma o odnosih in sodelovanju med Evropsko unijo in njenimi državami članicami na eni strani ter Avstralijo na drugi strani, o sprejetju poslovnika Skupnega odbora ter sprejetju mandata pododborov in delovnih skupin, temelji na osnutkih sklepov Skupnega odbora, priloženih temu sklepu.

Člen 2 Ta sklep začne veljati na dan sprejetja.

V Bruslju, 6. novembra 2018 Za Svet Predsednik H. LÖGER

(1) UL L 237, 15.9.2017, str. 7.
(6)

V zvezi z Romunijo so bile mejne vrednosti opozarjanja, določene za razlike med načrtovanim in dejanskim prometom v Romuniji v načrtu izvedbe Danube FAB, za promet na poti dosežene za leti 2015 in 2017, za promet na terminalih pa za leti 2016 in 2017. Dejanski promet na rutah je bil v letu 2015 13,9 % večji od načrtovanega, v letu 2017 pa 12,7 % večji od načrtovanega. Dejanski promet na terminalih je bil v letu 2016 17,5 % večji od načrtovanega, v letu 2017 pa 23,3 % večji od načrtovanega. Zaradi nerazpoložljivosti velikih območij vzhodnega dela ukrajinskega zračnega prostora in Črnega morja za načrtovanje letov so se močno spremenili prometni tokovi. Čeprav se je ta kriza začela leta 2014, je trajala dlje in je imela daljnosežnejše posledice za promet v romunskem zračnem prostoru, kot je bilo prvotno predvideno. Na prometne tokove v romunskem zračnem prostoru je prav tako vplivalo zmanjšanje povpraševanja po letalskem prevozu med Rusko federacijo in Turčijo ter medsebojna prepoved preletov z zrakoplovi, registriranimi v Ukrajini oziroma Ruski federaciji. Poleg tega se je zaradi večjega gospodarskega razvoja v Romuniji, kot je bil predviden, znatno povečal promet na terminalih. Na primer na letališču v Bukarešti se je število premikov treh največjih nizkocenovnih prevoznikov med letoma 2014 in 2017 povečalo za 216 %. Komisija zato meni, da so bile zaradi okoliščin, ki jih ob sprejetju načrta izvedbe ni bilo mogoče predvideti in jih Romunija ne more niti premostiti niti ne more nanje vplivati, dosežene mejne vrednosti opozarjanja in so izpolnjeni pogoji iz člena 17(1)(b) in člena 19(2) Izvedbene uredbe (EU) št. 390/2013.
(3)

Pogajanja o Sporazumu o prosti trgovini med Evropsko unijo in Republiko Singapur (v nadaljnjem besedilu: Sporazum) so se zaključila in zato bi bilo treba Sporazum podpisati v imenu Unije, s pridržkom zaključka postopkov, potrebnih za njegovo poznejšo sklenitev –
(4)

Pogajanja s Socialistično republiko Vietnam so bila uspešno zaključena in Sporazum o prostovoljnem partnerstvu med Evropsko unijo in Socialistično republiko Vietnam o izvrševanju zakonodaje, upravljanju in trgovanju na področju gozdov (v nadaljnjem besedilu: Sporazum) je bil parafiran 11. maja 2017.
OSNUTEK

SKLEP št. …/2018 ODBORA SGP,

ustanovljenega z Vmesnim sporazumom, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani,

z dne …

v zvezi s pristopom Republike Hrvaške k Evropski uniji

ODBOR SGP JE –

ob upoštevanju Vmesnega sporazuma, ki vodi k sporazumu o gospodarskem partnerstvu, med Evropsko skupnostjo in njenimi državami članicami na eni strani in pogodbenico Srednjo Afriko na drugi strani (v nadaljnjem besedilu: Sporazum), ki je bil podpisan v Bruslju 15. januarja 2009 in se začasno uporablja od 4. avgusta 2014, ter zlasti členov 100, 102 in 107 Sporazuma,

ob upoštevanju Pogodbe o pristopu Republike Hrvaške k Evropski uniji (v nadaljnjem besedilu: Unija) in Akta o pristopu k Sporazumu, ki ga je Republika Hrvaška deponirala 8. novembra 2017,

ob upoštevanju naslednjega:

(1) Na podlagi Sporazuma in tega sklepa pogodbenico Srednjo Afriko sestavlja Republika Kamerun.

(2) Sporazum se uporablja na ozemljih, na katerih se uporablja Pogodba o delovanju Evropske unije, in pod pogoji, določenimi v navedeni pogodbi, ter na ozemlju Republike Kamerun.

(3) Na podlagi člena 102(3) Sporazuma lahko Odbor SGP odloči o potrebnih spremembah zaradi pristopa novih držav članic k Uniji –

SPREJEL NASLEDNJI SKLEP:

Člen 1 Republika Hrvaška kot pogodbenica Sporazuma tako kot druge države članice Unije sprejme in upošteva besedilo Sporazuma ter priloge, protokole in izjave, priložene Sporazumu.

Člen 2 Člen 107 Sporazuma se nadomesti z naslednjim: „Člen 107 Verodostojna besedila Ta sporazum je sestavljen v dveh izvodih v angleškem, bolgarskem, češkem, danskem, estonskem, finskem, francoskem, grškem, hrvaškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno.“

Člen 3 Unija Republiki Kamerun pošlje različico Sporazuma v hrvaškem jeziku.

Člen 4 1. Določbe Sporazuma se uporabljajo za blago, ki je izvoženo iz Republike Kamerun v Republiko Hrvaško ali iz Republike Hrvaške v Republiko Kamerun in je v skladu s pravili o poreklu, ki veljajo na ozemljih pogodbenic Sporazuma, ter je bilo 4. avgusta 2014 v tranzitu ali začasni hrambi v carinskem skladišču ali v prosti coni v Republiki Kamerun ali v Republiki Hrvaški. 2. V primerih iz odstavka 1 se odobri preferencialna obravnava, če se carinskim organom države uvoznice v štirih mesecih od datuma začetka veljavnosti tega sklepa predloži dokazilo o poreklu, ki ga naknadno izdajo carinski organi države izvoznice.

Člen 5 Republika Kamerun se zavezuje, da v zvezi s pristopom Republike Hrvaške k Uniji ne bo vložila zahtevkov, zaprosil ali pravnih sredstev ter da ne bo spremenila ali umaknila nobenih koncesij v skladu z odstavkom 6 člena XXIV in členom XXVIII Splošnega sporazuma o carinah in trgovini (GATT) iz leta 1994 ali členom XXI Splošnega sporazuma o trgovini s storitvami (GATS).

Člen 6 Ta sklep začne veljati na dan podpisa. Vendar se člena 3 in 4 uporabljata od 4. avgusta 2014.
(2)

Cilji predlagane državljanske pobude se nanašajo na naslednje: „1. Za vsa predelana in nepredelana živila, ki so v obtoku v EU, naj postane obvezna navedba države porekla, in sicer brez odstopanj za registrirane blagovne znamke in geografske označbe. 2. Pri predelanih živilih naj označevanje porekla osnovnih sestavin postane obvezno, kadar se razlikuje od porekla končnega proizvoda. 3. Izboljša naj se skladnost oznak, vključno z usklajenimi informacijami o metodah proizvodnje in predelave, da se zagotovi preglednost v celotni prehranski verigi.“
(5)

Predlagane spremembe lahko odločilno vplivajo na vsebino prava Unije, in sicer Direktive 2008/68/ES Evropskega parlamenta in Sveta (1). Navedena direktiva določa zahteve za prevoz nevarnega blaga po cesti, železnici ali celinskih plovnih poteh znotraj držav članic ali med njimi, pri čemer se sklicuje na ADR, Pravilnik o mednarodnem železniškem prevozu nevarnega blaga (RID) iz Dodatka C h Konvenciji o mednarodnem železniškem prometu (COTIF) in ADN. Člen 4 Direktive 2008/68/ES določa, da se prevoz nevarnega blaga med državami članicami in tretjimi državami odobri, če je v skladu z zahtevami ADR, RID ali ADN, razen če ni drugače navedeno v prilogah k navedeni direktivi. Komisija je na podlagi člena 8 Direktive 2008/68/ES pooblaščena za prilagoditev prilog k navedeni direktivi znanstvenemu in tehničnemu napredku, zlasti da se upoštevajo spremembe ADR, RID in ADN.